Flăcări de la lumânări și coroane din cimitir, incendiul s-a extins pe 50 de hectare, patru ore s-au luptat pompierii să-l stingă

Un incendiu izbucnit vineri după-amiază în cimitirul din orașul Ștefănești s-a extins rapid pe o suprafață de aproximativ 50 de hectare, favorizat de temperaturile ridicate, vânt și vegetația uscată. Pompierii atrag atenția că lumânările aprinse lăsate în apropierea coroanelor de flori, a crucilor din lemn sau a vegetației uscate pot provoca incendii care se extind foarte repede.